སློབ་ཁྲིད་བྱེད་སྐབས་བཀོལ་སྤྱོད་བྱེད་དགོས་པའི་དཔྱད་ཆས་དང་དཔེ་གཟུགས།འགེལ་རིས།དངོས་རྫས།སྒྲོན་བརྙན་དང་སྒྲ་སྡུད།བརྙན་ཕབ་བཅས་སྔ་མོ་ནས་གྲ་སྒྲིག་གང་ལེགས་བྱས་ཏེ།སློབ་ཁྲིད་ཀྱི་ནང་དོན་དང་ཟུང་འབྲེལ་དམ་ཟབ་བྱེད་དགོས་ལ།བཀོལ་སྤྱོད་བྱང་ཆ་ལྡན་པ་དང་འགྲིག་པ།ཚད་ལྡན་བཅས་ཀྱི་སྒོ་ནས་བྱེད་ནུས་ངེས་ཅན་ཐོན་པར་བྱེད་དགོས།སློབ་ཆུང་གི་རང་བྱུང་དང་སློབ་འབྲིང་གི་དངོས་ལུགས།རྫས་འགྱུར།སྐྱེ་དངོས་བཅས་ཀྱི་རིག་གཞུང་ཚན་ཁག་དག་ལ།གཅིག་ནས་ཚོད་ལྟའི་རྒྱུ་ཆ་གྲ་སྒྲིག་ཆ་ཚང་བ་དང་།གཉིས་ནས་ཚོད་ལྟ་ལེགས་འགྲུབ་ཡོང་བ་བྱེད་དགོས།ཚོད་ལྟའི་ཁྲོད་དུ་འབྱུང་ངེས་ཆེ་བའི་སྣང་ཚུལ་གསལ་པོར་ཤེས་པ་དང་།འབྱུང་ངེས་པའི་གནད་དོན་ལ་བསམ་བློ་ཞིབ་མོ་གཏོང་དགོས།སྐྱོན་ཆ་འབྱུང་སླ་བའི་ཐད་ལ་དག་བཅོས་བཟང་པོ་བྱེད་དགོས།དེ་ལྟར་བྱས་ན་ད་གཟོད་ཚོད་ལྟ་ལེགས་འགྲུབ་ཡོང་བར་ཁག་ཐེག་བྱེད་ཐུབ།